
Sülysáp Nagyközség Önkormányzata
Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8274-5/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. december 6.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: rendelettervezet (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. december 14-én tartandó munkaterv szerinti ülésére

3. napirendhez

Tárgy:
Az önkormányzat illetékességi területén alkalmazott helyi adókról szóló önkormányzati rendelet módosítása

Tisztelt Képviselő-testület!
A költségvetés tervezéséről szóló napirendnél előadottakból látható, hogy ismételten egy nehéz költségvetési év előtt állunk, így sajnos mind a bevételek, mind pedig a kiadások tekintetében szigorúbb szemlélettel kell gazdálkodnunk. Így van ez a helyi adók tekintetében is.

Az iparűzési adó vonatkozásában nem javasolunk emelést, miután a gyenge gazdasági helyzetben ennek alacsonyabb 1,7 %-os mértéke – a környező településekkel való összehasonlításban – talán hajszálnyi előnyt jelent a letelepülni szándékozó vállalkozások szemében.

Viszont sajnos nem látunk lehetőséget arra, hogy az építményadó és a telekadó megfizetésének feltételei változatlanok maradnak, így a kedvezmények szinte teljes – a 70 éven felüli, egyedül élő nyugdíjasokat kivéve – eltörlését, egyúttal a telekadó duplájára történő megemelését javasoljuk az előterjesztett rendelettervezet szerint.
Kérem a rendelettervezet szíves áttanulmányozását és elfogadását.
Sülysáp, 2011. december 6.

Horinka László s.k. 


polgármester
Sülysáp Nagyközség Önkormányzata Képviselő-testületének
…/2011. (...) önkormányzati rendelete 

az önkormányzat illetékességi területén alkalmazott helyi adókról szóló 25/2006. (XII. 18.) önkormányzati rendelet módosításáról
Sülysáp Nagyközség Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével, valamint a helyi adókról szóló 1990. évi C. törvény 1. §-ával kapott felhatalmazása alapján a következőket rendeli el:

Sülysáp Nagyközség Önkormányzata Képviselő-testületének az önkormányzat illetékességi területén alkalmazott helyi adókról szóló 25/2006. (XII. 18.) önkormányzati rendelete (a továbbiakban: Har.) 8. § (4) bekezdése helyébe a következő rendelkezés lép:
(4) Az adó éves mértéke – a földterületnek az ingatlan-nyilvántartásban nyilvántartott alapterülete után számítva – 40 Ft/m2, de adótárgyanként (ingatlanonként) legfeljebb 20.000 Ft.
A Har. 10. § (1)-(2) bekezdése helyébe a következő rendelkezés lép:
(1) Az építményadó vonatkozásában adókedvezmény állapítható meg annak a magánszemélynek, aki

a) sülysápi lakos,
b) öregségi nyugellátásban vagy egyéb szociális ellátásban részesül,
b) 70. életévét a tárgyi adóévet megelőzően betöltötte,

c) az ingatlanban egyedül él.

(2) Az (1) bekezdésben foglalt feltételeken kívül eső adózó számára helyi adókedvezmény semmilyen jogcímen nem állapítható meg.
A Har. 11. § (1) bekezdése helyébe a következő rendelkezés lép:
(1) Az építményadó-kedvezmény mértéke 50 %, és legfeljebb arra az ingatlanra vehető igénybe, amelyben az adózó életvitelszerűen él.

E rendelet 2012. január 1-jén lép hatályba.

Sülysáp, 2011. december 6.

Horinka László s.k.
Tóth Krisztina s.k. 



polgármester
jegyző




Kihirdetési záradék

Ez a rendelet a mai napon kihirdetésre került.

Sülysáp, 2011. december 


Tóth Krisztina s.k.


jegyző

